**Қашықтықтан оқыту – білім берудегі жаңа технология**

 Бүгінгі әлемдік деңгейде орын алған төтенше жағдай білім беру жүйесінің де экономикалық, әлеуметтік және мәдени өзгерістерге мейлінше бейімделуін талап етуде. Елімізде аты жаман инфекцияның таралуын азайтуға бағытталған шаралардың бірі – қашықтан білім беруге көшу болды. Бұл жөнінде халық арасында екіжақты пікірлер де пайда болғаны жасырын емес. Дегенмен, ұстаздар қауымы бұл шешімді қорқынышсыз қабылдады. Себебі, «қашықтан оқыту технологиясы» деген ұғым біздер үшін таңсық емес, Қазақстандағы 3 білім беру жүйесінің бірі. Төтенше жағдай жарияланбас бұрын да Қазақстан Республикасының тұңғыш Президенті Н.Ә.Назарбаев жолдауында былай деген болатын: «Біз білім беруді жалғастыруды одан әрі жалғастыруға тиіспіз.Сапалы білім беру Қазақстанның индустрияландырылуының және инновациялық дамуының негізіне айналуы тиіс». Сондықтан елімізде қандай жағдай орын алса да біздің өз шәкірттеріне сапалы нәтижелі білім беруді мақсат еткен әріптестеріміз тәжірибесін жаңашылдық арнасына бағыттап,берілген тапсырма мен қойылған талапқа белсене кірісіп кетті. Кәсіби дамуға ұмтылатын бәсекеге қабілетті маман өзінің негізгі қызметінен үзілмей, жаңа білім алу жолдарын іздестіретіні рас. Қашықтықтан оқыту тәсілі бойынша оқытудың жаңа технологиясын одан әрі меңгеріп, оқытудың компьютерлі және тораптық жүйелерімен іс жүргізуді жауапкершілікпен орындап жатырмыз.Мектептегі білім жүйесіне бұған дейін де қашықтан оқытудың бір формасы енгізіліп қойған еді. Ол - ата – аналар балаларының білім үлгірімін, ал оқушылар үй жұмысын уақытында біліп отыратын, екі-үш жыл көлемінде өз жұмысын атқарып келе жатырған«Интернет күнделік».Осы үрдісті толықтыра отырып, сабақ беретін әрбір оқушымен байланыс жасалып, жұмыстары тексеріліп, сәйкесінше кері байланыс жасалып отыр. Ата-аналармен де, пән мұғалімдерімен де үнемі байланыстамын. Бұл ретте қашықтықтан оқыту  жүйесінің әдістерінде көрсетілгеніндей, көңіл-күй, психологиялық қарым-қатынас бой көрсетеді. Белгіленген жаңа оқыту технологиясына оқушылар тарапынан да қызығушылықтары артып келе жатырғандығы көңіл қуантады. Қазақстан Республикасы «Білім туралы» Заңының 8-бабында «Білім беру жүйесінің басты міндеттерінің бірі – оқытудың жаңа технологияларын енгізу, білім беруді ақпараттандыру, халықаралық ғаламдық коммуникациялық желілерге шығу» деп атап көрсеткен. Тұңғыш Президентіміз Н.Ә. Назарбаев жолдауында айтқандай: «Болашақта өркениетті дамыған елдердің қатарына ену үшін заман талабына сай білім қажет». Сондықтан, қазіргі кезең білім беру жүйесінің алдында оқыту үрдісінің технологияландыру мәселесін қойып отыр. Оқытудың әртүрлі технологиялары сарапталып, жаңашыл педагогтардың іс – тәжірибесіне, мектеп өміріне енді. Қиын кезеңге қарамастан ұстаздар жағдайға бейімделіп, өз міндеттерін лайықты атқаруда.

 Барша әріптестеріме бірлескен күш-жігеріміздің арқасында осы кезеңді абыроймен еңсере алатынымызға, еліміздің жамандықтан аулақ болуына әрі тәжірибемізді арттырып, әрі осылайша септігімізді тигізе алатынымызға сенемін дегім келеді

Атырау облысы

Исатай ауданы

Ж.Мырзағалиев атындағы орта мектеп

Қабдрахманова Нұрлыгүл